पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे के फौजी प्लाट में पत्नी के साथ हुई तकरार के बाद साले व अन्य रिश्तेदारों द्वारा अपने जीजा के साथ मारपीट करने का मामला सामने आया है। पीड़ित का आरोप है कि उसके साले ने बेसबॉल के बैट से उसके सिर पर वार करके उसका सिर फोड़ डाला।
पुलिस ने शिकायत पर पत्नी सहित कई लोगों के खिलाफ मामला दर्ज किया है। फौजी प्लाट के हैप्पी ने पुलिस को बताया कि दो मई को पत्नी के साथ उसकी कहासुनी हो गई थी। इसके बाद उन्होंने घर पर बैठकर मामला सुलझा लिया था, लेकिन इसके बाद पत्नी ने मायके में फोन करके साले सन्नी, साहिल, मामा ससुर केवल व अन्य को बुला लिया। जिन्होंने उसे बातचीत के लिए पुरानी सब्जी मंडी में बुलाया। इसी दौरान बात चल ही रही थी कि उसके ससुराल पक्ष से आए लोगों ने मारपीट शुरू कर दी। इसी बीच उसका साला बेसबॉल के बैट से उस पर हमला कर दिया। इसमें वह जख्मी हो गया।
घटना के बाद उसके ताऊ के बेटे सचिन व पिता ने उसे अस्पताल पहुंचाया। पुलिस ने शिकायत के आधार पर साहिल, सन्नी, केवल और पीड़ित की पत्नी के खिलाफ मामला दर्ज करके जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn